CELEX: C2004/179/14
Language: fi
Date: 2004-07-10 00:00:00
Title: Asia C-208/04: Conseil d'Etat'n (Belgia) 13. jaoston 29.4.2004 tekemällään päätöksellä esittämä ennakkoratkaisupyyntö asiassa Inter-Environnement Wallonie vastaan Vallonian hallintoalue

10.7.2004   
            
            
               FI
            
            
               Euroopan unionin virallinen lehti
            
            
               C 179/7
            
         Conseil d'Etat'n (Belgia) 13. jaoston 29.4.2004 tekemällään päätöksellä esittämä ennakkoratkaisupyyntö asiassa Inter-Environnement Wallonie vastaan Vallonian hallintoalue
   (Asia C-208/04)
   (2004/C 179/14)
   Conseil d'Etat (Belgia), 13. jaosto, on pyytänyt 29.4.2004 tekemällään päätöksellä, joka on saapunut yhteisöjen tuomioistuimeen 11.5.2004, Euroopan yhteisöjen tuomioistuimelta ennakkoratkaisua asiassa Inter-Environnement Wallonie vastaan Vallonian hallintoalue seuraavaan kysymykseen:
   Onko 15 päivänä heinäkuuta 1975 annetun direktiivin 75/442/ETY (1), sellaisena kuin se on muutettuna 18 päivänä maaliskuuta 1991 annetulla direktiivillä 91/156/ETY (2), 1 artiklan a kohtaa tulkittava siten, että jäsenvaltiot voivat luoda oikeussäännöllä sellaisten aineiden luokan, jotka eivät kuulu jätteiden eivätkä tuotteiden luokkiin, mutta jotka voivat kuitenkin joko vastata edellä mainitussa 1 artiklan a kohdassa säädettyä jätteen käsitettä, tai sisältää aineita tai esineitä, jotka vastaavat tätä samaa jätteen käsitettä?
   
      (1)  Jätteistä 15 päivänä heinäkuuta 1975 annettu neuvoston direktiivi 75/442/ETY (EYVL L 194, 25.7.1975, s. 39).
   
      (2)  Jätteistä annetun direktiivin 75/442/ETY muuttamisesta 18 päivänä maaliskuuta 1991 annettu neuvoston direktiivi 91/156/ETY (EYVL L 78, 26.3.1991, s. 32).